મુંબઈમાં ગ્લેમરવર્લ્ડમાં પોતાનું નસીબ અજમાવવા આવેલી આ પ્રિયા અને માધવી, બંને વચ્ચે ખરેખર તો હોવી તો જોઈએ જાની દુશ્મની પણ બંને વચ્ચે સખીપણાં એવા જામી ગયા હતા કે એકબીજાના સુખ ને દુઃખમાં ખભો ધરીને ઉભા રહેવાનો શિરસ્તો બની ગયેલો. તેમાં પણ માધવીને પહેલો બ્રેક મળ્યો ને સાથે સાથે મળ્યો રાજાનો સાથ. પેઇંગ ગેસ્ટ અકોમોડેશનમાંથી સીધો વન બીએચકે ફ્લેટ નસીબ થઇ ગયો પણ પ્રિયાની સ્ટ્રગલ તો કેમે કરીને રંગ નહોતી લાવી રહી. છેલ્લે છેલ્લે કોઈ એક પંજાબી ફિલ્મમાં મેઈન રોલ મળેલો, હિરોઈનનો … પણ આખરે તો લેન્ગવેજ ફિલ્મ. પ્રિયા ધીરે ધીરે ડીપ્રેશનની ખાઈમાં ઘસડાઈ રહી હતી એવામાં પોતે પોતાના પ્રોબ્લેમ કહેવા એટલે એના ભારનો ગુણાકાર કરવો.